**Eksempel** (NB! Denne er ikke endelig – kun ment som foreløpig illustrasjon)

Dato: 15.09.2015, Bjørn Heine Strand

1. **Navn og adresse på institusjon (samt nettadresse):**

Folkehelseinstituttet (FHI), hovedkontor i Oslo. [www.fhi.no](http://www.fhi.no). <http://www.fhi.no/tema/eldres-helse>

1. **Har ikke aldersrelatert forskning/Har aldersrelatert forskning: Kort oppsummering over pågående forskningsaktivitet på aldringsfeltet.**

Folkehelseinstituttet har flere aktiviteter som faller inn aldersforskning. Det meste av denne forskningen er på befolkningsnivå hvor koblede helseundersøkelser og helseregistre benyttes. Noe kategoriseres inn under biologisk gerontologi; man ønsker å finne biologiske mekanismer til sykdom og aldring. For eksempel i NOREPOS-prosjektet forsøker man å finne ut hvorfor nordmenn har den høyeste forekomsten av lårhalsbrudd i verden. Det er også forskning som er av mer beskrivende art. I tillegg til å huse flere av våre helseregistre, slik som Dødsårsaksregisteret, Hjerte-og karregisteret og Reseptregisteret er FHI involvert i innsamling av data som kan benyttes til aldringsforskning; FHI deltar i den pågående sjuende Tromsøundersøkelsen hvor FHI leder 2 stasjoner, en på måling av smerte og en på måling av fysisk styrke og funksjonsevne. Det er også en stor generell aldringsstudie under planlegging i Oppland hvor datainnsamlingen vil starte i 2017. Forskningen på aldring ved FHI er spredt utover fagdivisjonene. I 2011 ble det opprettet en faggruppe på tvers av divisjoner for å utarbeide en instituttovergripende strategi på dette feltet.

Pågående prosjekter:

* Utbredelse og årsaker til osteoporose og brudd. I Helseundersøkelsen i Oslo (HUBRO) og NOREPOS studeres effekten av vitamin D og A på hoftebrudd, i tillegg til at vi beregner utbredelse og dødelighet etter hoftebrudd.
* Risikofaktorer for demens og hvilke effekter det å være pårørende til en med demens har i et populasjonsbasert materiale fra Helseundersøkelsen i Nord-Trøndelag (HUNT).
* Fysisk funksjonsevne og overlevelse (Tromsøundersøkelsen).
* Sosiale forskjeller i funksjonsevne gjennom livsløpet, og utvikling over tid. Vi blir eldre men lever vi disse årene i bedre helse? Tromsøundersøkelsen.
* Sosial ulikhet i dødelighet hos eldre. Koblede registre.
* Datainnsamling av tredje års sykepleierstudenter ved hjemmebesøk hos 60+ befolkningen i Oppland: Norwegian Old age Health and Retirement Survey (NORSE). Samarbeidsprosjekt FHI, Høgskolen i Gjøvik, Aldring og Helse, Sykehuset innlandet. Studien er under utarbeidelse og første fullskala datainnsamling planlegges 2017.
* Legemiddelbruk blant eldre, slik som antiobiotikabruk og polyfarmasi på sykehjem, samt bruk av beroligende legemidler og sovemidler.
* Helsetjenesteassosierte infeksjoner i sykehjem.
* Psykisk helse blant hjemmeboende eldre.
* Smerteforskning med bruk av data fra Tromsøundersøkelsen.
* Betydning av livsstil og miljøfaktorer på cellers genetiske integritet (oksidativt stress).

1. **Hvor mange forskere ved ditt institutt har aldersrelatert forskning som full- eller deltidsoppgave i stillingen sin?**

8-10 forskere har aldringsforskning som full eller deltidsoppgave.

1. **Kort om hvordan denne forskningen er organisert og finansiert** (Skill gjerne mellom intern og ekstern finansiering.

Noe av forskningen utføres som del av instituttets oppgaver og er finansiert gjennom Statsbudsjettet, og noe er eksternt finansiert gjennom Forskningsrådet og andre aktører.

1. **Har instituttet/organisasjonen en strategi på denne aldersrelaterte forskningen – f.eks nevnt i strategidokumenter? Gi en kort beskrivelse av strategien.**

I FHI-strategien «Bedre helse for alle, 2014-18», står det nevnt under Helseanalyse at FHI skal: «styrke analysen og forskning om helse hos eldre og hos mennesker som lever med flere sykdommer.» Det er ikke konkretisert hvordan dette skal gjøres i praksis.

1. **Har dere nasjonale og internasjonale samarbeidspartnere i denne forskningen?**

Ja, det er samarbeid med de norske universitetene, bl.a. Høgskolen i Oslo og Akershus, og forskere ved UCL i London, ved NIH/NIA og Columbia University i USA.